[image: ] [image: ] [image: ]

Klaipėdos miesto savivaldybės Imanuelio Kanto viešoji biblioteka 
KVIEČIA

Klaipėdos miesto savivaldybės administracija įgyvendina Europos Sąjungos bendrai finansuojamą projektą „Klaipėdos miesto švietimo pagalbos ir koordinuotai teikiamų paslaugų užtikrinimas“.
Projekto tikslas – didinti ir gerinti koordinuotai teikiamų švietimo pagalbos, socialinių ir sveikatos priežiūros paslaugų pasiūlą, įvairovę ir prieinamumą vaikams mokykloje bei už mokyklos ribų Klaipėdos mieste. Projektu siekiama praplėsti Koordinuotai teikiamų paslaugų (KTP) modelį, užtikrinant sėkmingą specialiųjų ugdymosi poreikių (SUP) vaikų įtraukųjį švietimą nuo kūdikystės iki profesinio rengimo, plėtojant įtrauktį švietime, užtikrinant palankios aplinkos asmenybei vystytis ir bręsti sukūrimą.
Siekiami Projekto rezultatai – vaikų, turinčių specialiųjų ugdymosi poreikių integravimas ne tik į ugdymo procesą, bet ir į veiklas, vykstančias po pamokų bei koordinuotai teikiamos paslaugos vaikams bei jų tėvams.
Projektas įgyvendinamas su partneriais: Klaipėdos vaikų laisvalaikio centras, Klaipėdos Litorinos mokykla, Klaipėdos Vitės progimnazija, Klaipėdos Vyturio progimnazija, Klaipėdos lopšelis-darželis „Čiauškutė“, Lietaus vaikai, Lietuvos autizmo asociacija, Klaipėdos miesto savivaldybės Imanuelio Kanto viešoji biblioteka, Klaipėdos pedagoginė psichologinė tarnyba, Klaipėdos sutrikusio vystymosi kūdikių namai, Klaipėdos technologijų mokymo centras.

Kviečiame registruotis
KOORDINUOTAI TEIKIAMOS PASLAUGOS VAIKAMS 
 
Kanto bibliotekoje, Pempininkų padalinyje, Taikos pr. 81A, Klaipėda

MENO TERAPIJOS UŽSIĖMIMAI 6-8 METŲ VAIKAMS 
Trukmė: 4 užsiėmimai 
Grupė: 10-12 dalyvių.
Užsiėmimus ves psichologė Sandra Kybransaitė
Meno terapijos užsiėmimai padės vaikams geriau save pajusti per įvairius pojūčius (garsus, kvapus, lytėjimą), pažinti save, pabūti kartu per meninę veiklą.
[bookmark: _GoBack]Numatomi 4 užsiėmimai vienai grupei (grupėje apie 10-12 vaikų):
1. Kūrybinė veikla "Mano super galios".
2. Kūrybinė veikla "Mano pasaulis".
3. Koliažas "Mūsų šeimos pasaulis".
4. Atpalaiduojanti terapinė veikla "Stebuklingos spalvos".
Užsiėmimai bus pritaikyti pagal vaikų galimybes. 
Užsiėmimai skirti 6-8 metų SUP vaikams, taip pat  turintiems elgesio ir emocinių sunkumų, sunkumų patiriantiems mokiniams (gaunantiems nemokamą maitinimą, kitą socialinę paramą) bei migrantams, užsieniečiams ar Lietuvos Respublikos piliečiams, grįžusiems gyventi į LR. 
Užsiėmimų datos: spalio 24 d., lapkričio 7 d., lapkričio 21 d., gruodžio 5 d. 
Užsiėmimų laikas - 12 val.
Vieta: Klaipėdos miesto savivaldybės Imanuelio Kanto viešosios bibliotekos Pempininkų padalinio Vaikų centras „Gerviukas“ (Taikos pr. 81A, Klaipėda)
Kviečiame dalyvauti!!
Būtina išankstinė registracija. 
Dėl dalyvavimo kreiptis į Aušrinę Karalienę tel. 0 46 34 46 04 arba el. paštu pempininkuvaikai@biblioteka.lt 
Projekto informacija viešinama svetainėje www.biblioteka.lt 

